open-index/open-wikipedia-markdown huggingface dataset:
Markus Gähler

**Markus Gähler** (født 26. mars 1966, død 11. mai 1997 i Walzenhausen) var en sveitsisk skihopper og trener fra Lutzenberg. Han konkurrerte internasjonalt i årene 1983-1993.

I OL i 1992 ble han nummer 35 i storbakken i Courchevel, 44 av 58 deltakere i normalbakken, og han var på det sveitsiske laget som fikk 8.-plass i lagkonkurransen. Samme år ble han nummer 23 i VM i skiflyging i Harrachov. Han greide aldri å komme blant de 15 beste i verdenscuprenn og ta verdenscuppoeng, best var 23.-plassen i skiflygings-VM i Harrachov 22. mars 1992, som også inngikk i verdenscupen. Gähler deltok tre ganger i den tysk-østerrikske hoppuka. Sesongen 1989/90 ble han nummer 5 sammenlagt i europacupen.

Sammenlagtplasseringer i Hoppuka:

Markus Gähler la opp som skihopper etter en skuffende sesong 1992/93, men ble ansatt som assistenttrener på det sveitsiske hopplandslaget. I tillegg til trenerjobben var han brannmann i Lutzenberg. Han ble utnevnt til hovedtrener for hopplandslaget i april 1997. Bare en måned senere omkom han under slukking av en brann i nabokommunen Walzenhausen.

## Referanser


## Kilder
* Adam Kwieciński: Hoppresultater Markus Gahler (besøkt 21. mars 2016)

## Eksterne lenker
*
Hjertetåken

**Hjertetåken**, også kalt **IC 1805**, er en stjernetåke i stjernebildet Kassiopeia med en avstand på 7500 lysår fra Jorden.

## Eksterne lenker
* 
* http://apod.nasa.gov/apod/ap090214.html
Mendenhall Peak

**Mendenhall Peak** er en fjelltopp (2130 moh) 0,5 nautiske mil (0,9&nbsp;km) vest for Mount Wrather øst i Thiel Mountains. Navnet ble foreslått av Peter Bermel og Arthur Ford, begge ledere for gruppen fra US Geological Survey (USGS) som kartla Thiel Mountains i 1960-61. Det ble kalt opp etter Walter C. Mendenhall, den femte direktøren i U.S. Geological Survey fra 1931-43.

## Eksterne lenker

* Mendenhall Peak
Bomb Peak

**Bomb Peak** er en fjelltopp, 805 moh, som ligger 2 nautiske mil vest for Cape Crozier på Ross Island. Den ble kartlagt, og fikk dette navnet av New Zealand Geological Survey Antarctic Expedition, 1958–59, på grunn av bombeliknende (pyroklastiske) geologiske formasjoner rundt toppen av denne toppen.

## Referanser
Holmengrå (Sør-Orknøyene)

**Holmengrå** eller **Grey Island** er en øy 0,6 nautiske mil sør for Michelsenøya og 1 nautisk mil vest for sørdelen av Fredriksenøya i Sør-Orknøyene. Den ble først kartlagt og fikk navnet «Holmen Graa» på et kart av den den norske hvalfangeren Petter Sørlle, som kartla øyen i fart da han seilte forbi Sør-Orknøyene i 1912–13. Den angliserte formen av navnet dukket opp på kart laget av mannskapet på RSS «Discovery II» under Discovery Investigations som kartla øyene i 1933.

## Se også
* Liste over øyer i Antarktis

## Referanser
Schmidtbreen (Heard- og McDonaldøyene)

**Schmidtbreen** er en isbre, 1,3 km) lang, som sider vestover fra Baudissinbreen mellom Mount Drygalski og North West Cornice, på vestsiden av Heardøya i det sørlige Indiahavet. Nord for Schmidtbreen ligger Baudissinbreen, som ender på vestsiden av Corinthian Bay, nær Sealers Cove. Kildalkey Head ligger vest for Schmidtbreen. Sør for Schmidtbreen ligger Vahselbreen, som ender opp i South West Bay, mellom Erratic Point og Cape Gazert. like sør for Vahselbreen ligger Allisonbreen.

Schmidtbreen ble grovt kartlagt i 1902 av Den første tyske antarktisekspedisjonen under ledelse av Erich von Drygalski. Han navngav breen etter  dr. J. Schmidt fra den prøyssiske regjeringen, som assisterte ham i å få statlig støtte til ekspedisjonen.

## Referanser


## Eksterne lenker
* Klikk her  for å se et kart over Heard- og McDonaldøyane
* Australian Antarctic Division
* Australian Antarctic Gazetteer
* Composite Gazetteer of Antarctica
* Australian Antarctic Names and Medals Committee (AANMC)
* US Geological Survey, Geographic Names Information System (GNIS)
* Scientific Committee on Antarctic Research (SCAR)
Tiger Rocks

**Tiger Rocks** er to holmer, den høyeste 23 moh., 3 kilometer vest for hovedøya i Willisøyene på Sør-Georgia. Det beskrivende navnet ble benyttet under landmålingen fra HMS «Owen» i 1960-61.

## Referanser
Byrdbreen (Ross Dependency)

**Byrdbreen** er en stor isbre i Antarktis, rundt 150 kilometer lang og 30 kilometer bred, som drenerer et stort område av polarplatået og som flyter østover mellom Britannia Range og Churchill Mountains før den munner ut i Rossbarrieren ved Barne Inlet.

Den ble navngitt av NZ-APC etter kontreadmiral Richard E. Byrd i US Navy, en amerikansk polfarer.

## Se også
* Liste over isbreer i Antarktis
* Liste over isstrømmer i Antarktis

## Referanser
Hararit

**Hararit** (, betyr fjellendt) er en fellesbebyggelse i Israel i Vest-Galilea i Israel.

## Historie
Hararit ble grunnlagt i 1982 som en del av en statsstyrt prosjekt for å få flere jødiske innbyggere til Galilea. Den ble bosatt av 60 familier som drev med transcendentalmeditasjon. I 2008 var det 95 familier som bodde i Hararit. i 2021 ble det estimert at innbyggertallet lå på 641.

Arkeologier har oppdaget tre store, gamle cisterner og jordbruksterrasser i nærheten av Hararit.

## Referanser


## Eksterne lenker
*
Eyres Bay

**Eyres Bay** er en bukt som ligger mellom vestsiden av Browning Peninsula og fronten av Vanderfordbreen i sørenden av Windmill Islands. Den ble først kartlagt etter flyfoto tatt av U.S. Navy Operasjon Highjump og Operasjon Windmill i 1947 og 1948, og ble navngitt av Advisory Committee on Antarctic Names etter fenrik David L. Eyres i U.S. Navy som var ved Wilkes Station i 1958.

## Referanser
Hisøens båtbyggeri

**Hisøens båtbyggeri** ble etablert på Hisøya utenfor Arendal i 1915. Båtbyggeriet ble etablert av brødrene Hans Christian Thorkildsen (1890–1950) og Laurits Theodor Thorkildsen (1892–1959). Firmaet bygde fiskeskøyter, lektere, seilbåter, motorbåter. Spesialiteten var livbåter, redningsflåter og motorsnekker.

## Historikk
Brødrene Thorkilden hadde virket som båtbyggere i USA i noen år, men returnerte til Norge i 1915 og starte sitt eget eget båtbyggeri på Guldsmedenga på Hisøya i 1917. Virksomheten ble senere flyttet til Notodden. 
De begynte med å bygge lektere, men spesialiserte seg etterhvert på livbåter og redningsflåter. På 1930-tallet hadde båtbyggeriet 7-8 ansatte. Virksomheten ble gradvis redusert på 1950-tallet og man gikk over til å bygge prammer. 
Virksomheten ble lagt ned i 1967.

## Arkivet
Arkivet etter Hisøens båtbyggeri befinner seg på Aust-Agder museum og arkiv i Arendal. Arkivet omfatter blant annet korrespondanse og regnskap.

## Referanser
Mount Cocks

**Mount Cocks** er et fjell ved toppen av Koettlitzbreen i Victoria Land i Antarktis. Toppen, som er på 2&nbsp;438 moh., ligger 20 kilometer nord-nordøst av samløpet mellom Cocksbreen og Skeltonbreen ved sørenden av Royal Society Range.

Fjellet ble oppdaget av Discovery-ekspedisjonen (1901–04) som navngav det etter E.L. Somers Cocks, da kasserer i Royal Geographical Society.

## Kart
* L.L. Ivanov et al. Antarctica: Livingston Island and Greenwich Island, South Shetland Islands. Scale 1:100000 topographic map. Sofia: Antarctic Place-names.
* L.L. Ivanov. .org/image023.jpg Antarctica: Livingston Island and Greenwich, Robert, Snow and Smith Islands. Scale 1:120000 topographic map.  Troyan: Manfred Wörner Foundation, 2009.  ISBN 978-954-92032-6-4

## Referanser
Aurskog-Høland Fotballklubb

**Aurskog-Høland Fotballklubb** (stiftet 12. november 2012 på Bjørkelangen) er et fotballag fra Aurskog-Høland i Akershus, som ble opprettet gjennom en sammenslåing av fotballgruppene i Bjørkelangen Sportsforening og Høland Idrettslag.

## Historikk
Klubbens A-lag for menn overtok plassen til  i 4. divisjon, mens B-laget overtok plassen til  i 5. divisjon.

## Tabell

## Referanser


## Eksterne lenker
* 
* Høland Stadion - Nordic Stadiums
Gruev Cove

**Gruev Cove** (Gruev Zaliv) is the 300 meter bred vik som trenger 650 m østkysten av Greenwich Island i Sør-Shetlandsøyene sør for Santa Cruz Point og nord for Parchevich Ridge. Den grenser til Bogdan Ridge i nord og Benkovski Nunatak i vest.  
Vika er oppkalt etter Dame Grujev (1871-1906), lederen for den bulgarske frigjøringsbevegelsen i Makedonia.

## Kart
* L.L. Ivanov et al. Antarctica: Livingston Island and Greenwich Island, South Shetland Islands. Scale 1:100000 topographic map. Sofia: Antarctic Place-names.
* L.L. Ivanov. bg.org/image023.jpg Antarctica: Livingston Island and Greenwich, Robert, Snow and Smith Islands. Scale 1:120000 topographic map.  Troyan: Manfred Wörner Foundation, 2009.  ISBN 978-954-92032-6-4

## Referanser
Yakum

**Yakum** (hebraisk skrift יָקוּם, som betyr «Han skal stå opp») er en kibbutz sentralt i Israel, sør for Netanya. Den tilhører  Hof HaSharon regionale kommune og hadde et folketall på 555 i 2006.

## Geografi
Yakum ligger sentralt på kyststripen til Israel, rundt 30 km fra Tel Aviv, og 5 km fra de sørlige forstedene til Netanya.

## Historie
I 1934 ble en gruppe unge tyske immigranter samlet i kibbutzen En Harod for å danne kjernen i en ny kibbutz. I 1938 ble Yakum grunnlagt som **kibbutz Eretz-Israel Dalet** i byen Hadera. Kibbutzen fikk ikke tildelt land før i 1947, da et område nær Wadi Falik ble utpekt for kibbutzen. I ventetiden kom flere medlemmer til gruppen fra Tyskland, Ungarn og Polen, og de ble sendt til å arbeide i allerede etablerte bosetninger i Galilea, som Yavne'el.

I 1947 flyttet kibbutzen endelig til den nåværende plasseringen og fikk navnet Yakum. Medlemmene var ikke fornøyde med navnet de hadde fått, og søkte til komitéen om å bytte navn, men søknaden ble avslått.

## Referanser
Håvard Paulsen

**Håvard Paulsen** (født 1979) er en norsk skuespiller, musiker og programleder opprinnelig fra Mo i Rana. Paulsen er kjent fra NRK Super som programleder i *[[Julemorgen]]* 2015, Barne-TV 2014–2016 og programserien *[[Barn ingen adgang]]* sammen med Per Kristian Grytdal og Selda Ekiz i 2013 og 2014. Paulsen, Grytdal og Ekiz ga i 2015 ut bok (Vigmostad og Bjørke) med utvalgte eksperimenter fra *Barn ingen adgang*-universet.

## Referanser
Mount Weihaupt

**Mount Weihaupt** er et stort, nakent fjell (2285 moh) som ligger 15&nbsp;km øst for Mount Bower og dominerer terrenget øst i Outback Nunataks. Det ble først kartlagt av gruppen fra U.S. Victoria Land Traverse, 1959–60, og ble navngitt av Advisory Committee on Antarctic Names (US-ACAN) etter John G. Weihaupt, en seismolog i denne gruppen.

## Kilder
*
Ærekrenking

**Ærekrenkelse** eller **injurie** er - ved ord eller handling - å skade en annens navn og rykte, eller utsette en annen for hat, ringeakt eller tap av den tillit han trenger i sin stilling eller bransje. 

Ærekrenkelse kan straffes med bøter eller fengsel inntil et halvt år, men i noen tilfeller inntil tre år. Ærekrenkelse overfor avdøde er også straffbart. Om noen skyldes for ærekrenkelse, kan personen slippe straff om han kan føre bevis for sine beskyldninger. Om beskyldningene er fremsatt uten aktverdig grunn eller på en utilbørlig måte, kan dette likevel være straffbart. En fremsatt ærekrenkelse kan medføre erstatnings- og oppreisningskrav. 

## Referanser


## Eksterne lenker
* «Ærekrenking» i *[[Caplex]]*.
Heinrich August de la Motte Fouqué

**Heinrich August de la Motte Fouqué** var en prøyssisk general og nær venn av kong Fredrik den store. Fouqué hadde tittelen *Freiherr* (baron).
Han be født  i Haag i en gammel normannisk familie. Fouqué ble en del av hoffet til Leopold I av Anhalt-Dessau i 1706. Som kadett i det 3. Infanteri-regimentet i Halle, tok Fouqué del i det prøyssiske felttoget i Forpommern.  Han ble forfremmet til *Premier-Leutnant* i 1719, *Stabskapitän* i 1723 og kompanikommandør i 1729.

Fouqué ble venn med kronprins Fredrik II da han besøkte ham i Küstrin. Etter å ha kranglet med Leopold etter at Fouqué 
ikke ble forfremmet, forlot han Preussen og gikk i tjeneste for danskene. Da Fredrik inntok Tronen i 1740 ba Fredrik ham å komme tilbake og forfremmet han til oberst samme år.

Under den første schlesiske krigen i 1742 ledet Fouqué en grenaderbataljon og ble guvernør i Glatz. Han ble forfremmet til generalmajor i 1743 og fikk kommando over et infanteriregiment et år senere. I 1751 ble han generalløytnant.

I 1757, under Syvårskrigen hengte Fouqué den katolske presten Andreas Faulhaber fordi han visstnok hadde oppfordret garnisonen i Glatz til å desertere. Fredrik gav Fouqué kommando over 13 000 soldater for å forsvare Schlesien mot fiendtlige angrep. I juni 1760 ble den undertallige Fouqué tvunget til å trekke seg tilbake fra kamp tre ganger mot en østerriksk styrke ledet av Ernst Gideon von Laudon. Da Fredrik ga ordre til generalen om å rykke fram igjen, ble Fouqué slått med 8&nbsp;000 soldater under slaget ved Landeshut den 23. juli 1760. Han ble skadet tre ganger av sabler og ville ha dødd om ikke stallkaren hans, Trautschke hadde varslet de østerrikske dragonene om at de angrep en kommanderende offiser. Da dragonlederen Voit vernet Fouqué og tilbød ham hesten sin, svarte Fouqué: «jeg kommer til å tilsmusse den fine salen med blodet mitt» og Volt svarte: «salen min kan bare høste fordel av blodet til en helt». Da Fredrik hørte at Fouqué var blitt fanget og om adferden hans, sa han: «Fouqué oppførte seg som en romer.»

Fouqué ble sluppet fri fra østerrikerne da krigen var over i 1763. Han ble nødt til å benytte rullestol resten av livet og følte skam etter nederlaget ved Landeshut, og ønsket ikke å komme tilbake til Glatz. I stedet trakk han seg tilbake til Brandenburg an der Havel.

## Referanser


## Kilder
** 
**
Ole H. Olson

**Ole H. Olson** (1872–1954) var en amerikansk politiker med slekt fra Sogn på Vestlandet. Han ble viseguvernør i delstaten Nord-Dakota i 1932 og overtok som guvernør da William Langer ble senator i 1934. Olson satt ut valgperioden til 1935. Han tilhørte NPL-fraksjonen i Det republikanske parti.

Han ble født i en jordgamme i Wisconsin som sønn av Hans Olson Østerbø fra Østerbø i Lavik og Inga Olsdotter (født Midlang) fra Vik, som hadde utvandret til Amerika året før. Han hadde åtte søsken.

Han studerte ved Concordia College, og i 1895 slo han seg ned som bonde ved New Rockford i Nord-Dakota. Gården kalte han Osterboe. Han giftet seg i 1912 med Julia Ramberget, som også var andregenerasjons norsk-amerikaner. De fikk fire sønner og seks døtre.

## Referanser
Rømskog Idrettslag

**Rømskog Idrettslag** (stiftet i 1912) er et idrettslag fra Rømskog i Østfold, som driver med fotball, motorsport, orientering og skiidrett.

## Fotball
A-laget i fotball for menn tilhører Akershus Fotballkrets og har siden 2014-sesongen spilt i 4. divisjon, etter å ha rykket opp fra 5. divisjon etter 2013-sesongen.

### 5. divisjon 2011

### 5. divisjon 2012

### 5. divisjon 2013

### 4. divisjon 2014

### 4. divisjon 2015

### 4. divisjon 2016

## Eksterne lenker
*
Española Cove

**Españolen Cove** er en 1,2 km bred vik som strekker seg  250 meter inn på sørøstkysten av South Bay på Livingston Island i Sør-Shetlandsøyene i Antarktis. Den har innløp mellom Ballester Point og Polish Bluff. Innerst i viken ligger den spanske basen Juan Carlos I. Området ble ofte besøkt tidlig på 1800-tallet av selfangere som opererte fra nærliggende Johnsons Dock.

Vika ble kartlagt og navngitt av den spanske antarktiskekspedisjonen i 1991.

Vika ligger 2&nbsp;km sør-sørvest for Hespérides Point og 7&nbsp;km nord-nordøst for Miers Bluff.

## Kilder
* SCAR Composite Antarctic Gazetteer.
Matjaž Kladnik

**Matjaž Kladnik** (født 19. september 1975 i Ljubljana) er en slovensk tidligere skihopper som konkurrerte internasjonalt for Jugoslavia og deretter det uavhengige Slovenia i årene 1990-1998.

Han vokste opp i Kamnik, men tilhørte skihoppmiljøet i SSK Ilirija Ljubljana etter at miljøet i hjembyen hadde dødd ut. I VM i Falun i 1993 ble han nummer 49 av 63 deltakere i stor bakke og 51 av 66 i normalbakke, og han var på det slovenske laget som ble nummer 7 i lagkonkurransen. Samme år fikk han en ny 7.-plass i lagkonkurransen og 40.-plass i det individuelle rennet i junior-VM i Harrachov. OL på Lillehammer i 1994 ga 19.-plass i normalbakke, 27.-plass i storbakke og 9.-plass i lagkonkurransen. I dette årets VM i skiflyging i Planica ble han nummer 30 av 43 deltakere. Han ble nummer 45 av 56 deltakere i storbakken i VM i Thunder Bay 1995, og fikk 39.-plass av 50 deltakere i VM i skiflyging i Bad Mitterndorf 1996.

Kladnik deltok i den tysk-østerrikske hoppuka 1992/93 og 1993/94, og ble nummer 35 og 24 sammenlagt. Hans beste sesong sammenlagt i verdenscupen var 1993/94, da han ble nummer 34. Sin beste plassering i enkeltrenn i verdenscupen fikk han i storbakken i Courchevel 17. desember 1993, med 7.-plass.

Sammenlagtplasseringer i verdenscupen (poeng til de 15 beste i hvert renn 1992/93, deretter til de 30 beste):

## Referanser


## Hovedkilde
* Adam Kwieciński: Hoppresultater Matjaz Kladnik  (besøkt 21. mars 2016)

## Eksterne lenker
*
Tom Sizemore

**Thomas Edward «Tom» Sizemore jr.** (født 29. november 1961, død 3. mars 2023) var en amerikansk skuespiller og produsent best kjent for sine roller i *[[Født 4. juli]]*, *[[Harley Davidson and the Marlboro Man]]*, *[[Passenger 57]]*, *[[True Romance]]*, *[[Natural Born Killers]]*, *[[Strange Days (film)|Strange Days]]*, *[[Heat (film)|Heat]]*, *[[Redd menig Ryan]]*, *[[Red Planet]]*, *[[Black Hawk Down]]*, *[[Pearl Harbor (film)|Pearl Harbor]]*, og for å gi stemmen til Sonny Forelli i videospillet *[[Grand Theft Auto: Vice City]]*.

## Referanser


## Eksterne lenker
* 
*
Det første slaget ved Kapp Finisterre i 1747

**Det første slaget ved Kapp Finisterre** ble utkjempet 14. mai 1747 da 14 britiske linjeskip under admiral George Anson gikk til angrep på en fransk konvoi på 30 skip kommandert av admiral de la Jonquière under Den østerrikske arvefølgekrigen. Britene kapret fire linjeskip, to fregatter og syv handelsskip i et sjøslag som varte i om lag fem timer i Biscayabukta utenfor Kapp Finisterre nordvest i Spania. En fransk fregatt, et krigsskip fra Det franske østindiske kompaniet og de andre handelsskipene kom seg unna.

Anson var om bord på «Prince George» og kontreadmiral Peter Warren på «Devonshire». De hadde seilt fra Plymouth 9. april for å hindre fransk skipsfart. Da Anson oppdaget en stor konvoi gjorde han signal og dannet en slaglinje da kontreadmiral Warren mistenkte at fienden alt var på flukt bort fra de. Han sa ifra til admiralen, som så ga signal om å følge etter. «Centurion» seilte raskest og kom først fram til de bakerste franske skipene, som ble kraftig angrepet og to andre skip kom akterut for å gi det franske skipet støtte. Tre engelske skip til kom fram, blant dem «Devonshire». Franskmennene hadde mange flere skip og kjempet fram til kl. 19 på kvelden da alle bortsett fra to av skipene deres var kapret, samt ni av handelsskipene. Franskmennene mistet 700 mann som ble skadet eller drept, og britene 520. Det ble funnet i overkant av 300&nbsp;000 pund om bord på krigsskipene, dette ble overført til britene.

Etter seieren ble Anson forfremmet til viseadmiral og ble adlet.

Et annet slag i samme området, det andre slaget ved Kapp Finisterre, fulgte i oktober samme år.

## Involverte skip

### Britiske (George Anson)
Tallet bak skipsnavnet er tallet på kanoner.

:«Prince George» 90 (flaggskip)
:«Devonshire» 66
:«Namur» 74 (opprinnelig 90)
:«Monmouth» 64
:«Prince Frederick» 64
:«Yarmouth» 64
:«Princess Louisa» 60
:«Nottingham» 60
:«Defiance» 60
:«Pembroke» 60
:«Windsor» 60
:«Centurion» 50
:«Falkland» 50
:«Bristol» 50
:«Ambuscade» 40 (tidelgere franske «Emuscade»)
:«Falcon» 10 (korvett)
:«Vulcan» 8 (brannskip)

### Franske (dere la Jonquière)
:«Diamant» * 30/56 - Kapret, senere senket
:«Philibert» * 30 - Kapret
:«Vigilant» * 20 - Kaprete 
:«Chimère» 36 - Slapp unna 
:«Rubis» 52 - Kapret
:«Jason» 50 - Kapret
:«Sérieux» 64 (flaggskip) - Kapret
:«Invincible» 74 - Kapret 
:«Apollon» * 30 - Kapret 
:«Thétis» * 22 - Kapret
:«Modeste» * 18 - Kapret
:«Gloire» 40 - Kapret
:«Emeraude» 40 - Slapp unna
:«Dartmouth» (tidligere britisk sjørøverskip) - Kapret
: Av en  konvoi på 24 skip eller færre ble 6 kapret

Skip markerte med * var fra Det franske østindiske kompaniet

## Referanser
6. divisjon fotball for menn (Akershus)

**[[6. divisjon fotball for menn]] ([[Akershus Fotballkrets|Akershus]])** er en regionalliga i fotball under Akershus Fotballkrets. Fra og med sesongen 2011 vil 6. divisjon være det tredje høyeste nivået i det regionale divisjonssystemet.

## Sesonger

### [[6. divisjon fotball for menn 2023|2023]]

### [[6. divisjon fotball for menn 2022|2022]]

### [[6. divisjon fotball for menn 2021|2021]]

### [[6. divisjon fotball for menn 2020|2020]]

### [[6. divisjon fotball for menn 2019|2019]]

### [[6. divisjon fotball for menn 2018|2018]]

### [[6. divisjon fotball for menn 2017|2017]]

### [[6. divisjon fotball for menn 2016|2016]]

### [[6. divisjon fotball for menn 2015|2015]]

### [[6. divisjon fotball for menn 2014|2014]]

### [[6. divisjon fotball for menn 2013|2013]]

### [[6. divisjon fotball for menn 2012|2012]]

### [[6. divisjon fotball for menn 2011|2011]]

### [[6. divisjon fotball for menn 2010|2010]]

### [[6. divisjon fotball for menn 2009|2009]]

### [[6. divisjon fotball for menn 2008|2008]]

## Eksterne lenker
*
Pk

**Pk** kan referere til:

*Politisk korrekthet
*PK, penetrerende keratoplastikk, en type hornhinnetransplantasjon
Forstørrelse

**Forstørrelse** er i optikk forholdet mellom utstrekningen av et objekt og utstrekningen av bildet av objektet. Forstørringen er altså et forholdstall som kan være større, lik eller mindre enn én. I det siste tilfellet er det snakk om en **forminskning**.

En benytter forstørring til å skalere opp et bilde for å kunne se flere detaljer. Eksempel på forstørringsapparat er lupe, teleskop, mikroskop og lysbildeapparat.

## Forstørrelsestall
Man angir ofte graden av forstørrelse som en multiplikasjonsfaktor etterfulgt av et gangetegn (×). Eksempelvis vil en forstørrelse på 1× tilsvare ingen forstørrelse (det man ser på fremstår med samme størrelse som før), mens 10× vil tilsvare 10 gangers forstørrelse (det man ser på fremstår som 10 ganger større).

Et forstørrelsestall under 1× vil tilsvare en forminskning. Eksempelvis vil en forstørrelse på 0,5× tilsvare en forminskning på 2×.

## Referanser
Kristiansenitt

**Kristiansenitt** er et sjeldent, scandiumholdig mineral. Det har den kjemiske samansetnibgen: Ca2ScSn(Si2O7)(Si2O6OH). Det ble på verdensbasis første gang beskrevet fra Heftetjern i Tørdal i Telemark.

Det er oppkalt etter Roy Kristiansen (1943- ) som er en norsk amatørmineralog.

## Kilder
* Selbekk, Rune S.. (2012, 24. februar). Kristiansenitt. I Store norske leksikon. Hentet 14. februar 2014 fra http://snl.no/kristiansenitt.
Lerker på en tråd

***Lerker på en tråd***  er en tsjekkisk satirisk dramakomedie fra 1969 regissert av Jiří Menzel. Filmen er basert på en roman av Bohumil Hrabal.

Filmen hadde premiere i februar 1969, men fikk en begrenset visning siden den ble forbudt av styresmaktene. Den fikk derfor ikke bred visning på kino i Tsjekkoslovakia før etter kommunismens fall i 1990.

## Utmerkelser
*Lerker på en tråd* ble vist under Filmfestivalen i Berlin i 1990, hvor den vant Gullbjørnen.

## Referanser


## Eksterne lenker
*
Kartmåler

En **kartmåler** er et instrument for å måle lengden av vilkårlig kurvede linjer.

En enkel kartmåler består av et tannet hjul av kjent omkrets på et håndtak. Hjulet plasseres i kontakt med den kurvede linjen som skal måles, og kjøres langs linjens lengde. Ved å telle antall tenner som passerer et merke på håndtaket mens dette gjøres kan lengden av linjen bestemmes:

:linjelengde = hjulets omkrets &times; telte tenner/tenner på hjulet.

I mer avanserte modeller er hjulet forbundet med tannhjul til en viser, så man kan lese av lengden direkte på en skala.

Instrumentet brukes vanligvis til å måle lengden av veier, elver og lignende på kart. Kartmålere beregnet på dette er utstyrt med skalaer for avlesing av avstanden i kilometer eller miles.

Tidlige versjoner av dette instrumentet ble patentert i 1873 av den engelske ingeniøren Edward Russell Morris. Instrumentene kan produserte var i utgangspunktet beskrevet som en *Patent Chartometer* selv om senere versjoner ble solgt under det merkelige navnet *Wealemefna*. I 1881 beskrev Morris hvordan han hadde skapt et fullstendig originalt navn i et forsøk på å overliste de som ville etterligne instrumentet; han nektet også å røpe opphavet til ordet.

## Referanser
Sequeira (Uruguay)

**Sequeira** er tettsted i Artigas-departementet i det nordlige Uruguay.

## Historie
Sequeira ble grunnlagt av Ramón Sequeira.

## Befolkning
Tettstedet har 1 149 innbyggere *(Beregning 2011)*

Kilde:

## Transport
 Ruta 4 Andrés Artigas forbinder Sequeira med Guaviyú del Arapey, Russo og Olivera.

## Referanser


## Eksterne lenker
* Kart over Sequeira (INE) (spansk)
Franquia

**Franquia** er tettsted i Artigas-departementet, mellom Argentina og Brasil, i det nordlige Uruguay.

## Historie
Franquia ble grunnlagt i 1829 av José Fructuoso Rivera.

## Befolkning
Tettstedet hadde 935 innbyggere i 2011.

Kilde:

## Referanser


## Eksterne lenker
* Kart over Franquia (INE) (spansk)
Grevie och Beden

**Grevie och Beden** var et tettsted i Staffanstorp kommune i Skåne län i Sverige. I 2010 hadde tettstedet 241 innbyggere.

## Referanser
Mihaela Hogaş

**Mihaela Hogaş** (født 15. august 1998) er en rumensk skøyteløper.

Under ungdoms-OL på Lillehammer i 2016 deltok hun som den eneste skøyteløperen fra Romania, i den 22 mann store nasjonstroppen. Hogaş ble historisk da hun ble den første kvinnelige rumenske utøveren med en vinter-olympisk medalje da hun selv og hennes lagkamerater Chiara Cristelli fra Italia, Ole Jeske fra Tyskland og Allan Dahl Johansson fra Norge på sprint mikslag nummer 10 gikk inn til bronsemedaljer i hurtigløp på skøyter under Vinter-OL for ungdom 2016. Romanias forrige Vinter-OL-medalje ble tatt i Vinter-OL 1968 i franske Grenoble i øvelsen toerbob av Ion Panțuru og Nicolae Neagoe som sikret en bronse.

## Personlige rekorder
Oppdatert 16. feb 2016.

## Referanser




## Eksterne lenker
* 
*  Mihaela Hogaş på SpeedskatingResults.com
*  Mihaela Hogaş på Jakub Majerski's Speedskating database (Adelskalender distanser og sammenlagt)
* 
;Bilder
*  Mihaela Hogaş på SpeedSkatingPhotos.info/DesgPhoto.com
Opalchenie Peak

**Opalchenie Peak** er et fjell med en høyet opp mot 4500 m helt sør på Vinson Plateau i Sentinel Range i Ellsworth Mountains i Antarktis. Sørsiden av fjellet er stupbratt og delvis isfri, og utenom sørsiden har fjellet lav skardhøgd med to parallelle rygger sørvestover mot Donnellanbreen som ligger mellom dette fjellet og Mount Slaughter.

Fjellet er kalt opp etter den frivillige bulgraske styrken i den russisk-tyrkiske krigen 1877-1878 og Balkankrigane 1912-1913.

Opalchenie Peak ligger 2,66&nbsp;km sør-sørøst for Silverstein Peak, 990 m sør for Fukushima Peak, 7,49&nbsp;km nordvest for Mount Rutford, 4,09&nbsp;km nordøst for Mount Slaughter og 7,41&nbsp;km øst for Brichebor Peak.

## Kilder
* Opalchenie Peak. SCAR Composite Gazetteer of Antarctica.
Larrun

Larrun (moderne baskisk: *Larrun*, tidligere kalt **Larhune** på fransk) er et fjell i den vestlige delen av Pyreneane med en høyde på 905 meter. Det ligger på grensen mellom Frankrike og Spania, hvor de baskiske provinsene Labourd og Navarra møtes. Fjellet ligger 670 meter over landskapet

Larrun er et viktig sted i baskisk kultur. Den er dekket av steindysser, steinsirkler og andre neolittiske monument, og var et hellig sted i baskisk mytologi. Fjellet er visstnok hjemstedet for Leben Sugea, den første slangen. Senere, kanskje på grunn av at det var et gammelt hellig sted, fikk toppen ryktet på seg for å være en *akelarre* eller et rituelt møtested for hekser. Fram til 1700-tallet betalte de lokale innbyggerne en munk, som bodde som eremitt på toppen av fjellet for å holde heksene unna. 

Fjellet ble brukt av franske tropper som forsvarsposisjon mot slutten av Den spanske frigjøringskrigen, men Wellington sine tropper drev Marshal Soult sine tropper ned fra fjellet under Slaget ved Nivelle 10. november 1813. Dette gjorde at Frankrike lå  åpent, slik at Wellgingtons menn kunne marsjere nordover til Paris.

Larrun og det lokale området har vært en kjent smuglerrute brukt i flere hundreår, inkludert flyktninger under Den spanske borgerkrigen og under  den andre verdenskrigen. Smugling var så viktig at lokale historier forteller om at fjellet var dekket av gull, før vonde menn kom og tok det bort. De brant skogen på fjellet for å få tak i gullet, men det smeltet og rant bort.

Larrun er i dag et populært sted for fjellturer. En lite tog, «le petit train dere la Rhune», tar med seg passasjerene til toppen av fjellet fra den franske siden. Kyr, et par pottok-ponnier og sauer beiter i fjellsidene.

Leene Rhune er fremdeles et viktig sted i baskisk kultur, og mange gjestgiverier  og restauranter bærer navnet til fjellet, og den karakteristiske formen blir brukt i mange suvenirer og logoer.

## Eksterne lenker
* Le petit train de Larrun
* Larrun på SummitPost
Tooth Peak

**Tooth Peak** er et lite, spisst fjell på nordenden av Sculpture Mountain ved den øvre Rennickbreen. Det er kalt opp etter den tannliknande formen av den nordlige geolog-gruppen fra New Zealand Geological Survey Antarctic Expedition (NZGSAE), 1962-63.

## Kilder
Morellibreen

**Morellibreen** er en isbre i Antarktis. Den ligger vest på King Peninsula i Ellsworth Land, 33&nbsp;km sørøst for Cape Waite, og flyter nordøstover til Abbotisen i Peacock Sound.

Breen ble kartlagt av U.S. Geological Survey (USGS) fra landmålinger og flyfoto tatt av U.S. Navy i 1960-66. Den ble navngitt av Advisory Committee on Antarctic Names (US-ACAN) etter Panfilo S. Morelli, glasiolog ved Byrd-stasjonen i 1961-62.

## Se også
* Liste over isbreer i Antarktis

## Referanser
Slaget ved Wilhelmstahl

**Slaget ved Wilhelmsthal** (av og til skrevet **slaget ved Wilhelmstadt**) ble utkjempet den 24. juni 1762 under syvårskrigen mellom de allierte styrkene til Storbritannia, Preussen, Braunschweig og Hessen, kommandert av hertugen av Braunschweig mot Frankrike. Frankrike truet Hannover, så de allierte forflyttet seg rundt franskmennene, omringet invasjonsstyrken og tvang dem tilbake. Det var den siste store kamphandlingen med styrkene til Braunschweig før freden i Paris som avsluttet krigen. 

## Bakgrunn
Frankrike hadde prøvd flere ganger å invadere og overta Hannover siden 1757, og håpet å okkupere kurfyrstedømmet og benytte det som forhandlingsobjekt i bytte mot franske kolonier som britene hadde erobret. De allierte under ledelse av hertugen av Braunschweig hadde hindret dem i å ta Hannover og i 1762 da franskmennene regnet med at krigen snart var over, prøvde de et siste forsøk på å slå Braunschweig og okkupere Hannover.

## Slaget
Ferdinand hadde rykket fram og omgått franskmennene på begge flankene, og nesten omringet dem. Et angrep på det franske senteret kommandert av Stainville var særlig effektivt, og en kolonne gikk til angrep mot fronten, mens et annet gikk til angrep bakfra, og påførte franskmennene et tap på  mann, og tvang flere regimenter til å overgi seg. 

## Ettervirkning
Resultatet blir sett på som en seier for de alliere styrkene. Da endte det siste franske håpet om å okkupere Hannover før våpenhvilen og Paris-traktaten gjorde slutt på krigen. De engelsk-tyske styrkene rykket fram og erobret Kassel i november, men da hadde den første fredsavtalene alt blitt undertegnet. 

## Eksterne lenker
* Slaget ved Wilhelmsthal på www.britishbattles.com
Eduard Mörike

**Eduard Friedrich Mörike** (født 8. september 1804 i Ludwigsburg, hertugdømmet Württemberg, død 4. juni 1875 i Stuttgart, Kongeriket Württemberg) var en tysk teolog, lyriker, forteller og oversetter. 

## Liv og virke
Eduard Mörike ble født som det sjuende av de tretten barna til legen Carl Mörike (1763–1817) og Charlotte Dorothea, født Beyer (1771–1841).  

Etter farens død levde Eduard Mörike en lykkelig barndom hos sin mor. Han studerte teologi, først i Urach (1818–1822) og senere i Tübingen (1822–1826). I årene 1826 til 1834 tok han forskjellige vikariater i Schwaben. Mörikes forlovelse inngått i 1929 med prestedatteren Louise Augste Rau, ble oppløst i 1833. I 1834 ble han prest i Cleversulzbach. Han bosatte seg der sammen med sin mor og søster Clara (1816–1903). Mörike var tett bundet til  både sin mor og søster livet ut.  Han søkte et liv i fred og ro, og levde i avstand til samtidens begivenheter; det gjaldt også de revolusjonære hendelser i Europa. Han hadde hang til hypokondri, og var plaget av tungsinn.  

I 1843 måtte han si opp embetet i Cleversulzbach, på grunn av helsetilstanden. Deretter flyttet han først til Hall og siden til Mergentheim. I 1854 ble han ansatt som lærer i tysk litteratur i Stuttgart, og giftet seg i november samme år med Margarete von Speeth. Allerede i 1866 måtte han likevel oppgi sin stilling som språklærer, og bodde i årene som fulgte i småbyer rundt Stuttgart. I disse årene knyttet han et varmt vennskap med Moritz von Schwind, og mottok besøk av Ivan Turgenjev.

Eduard Mörike var først og fremst lyriker, men skrev også fortellinger og oversatte klassikere, blant annet fra gresk. Hans verker er preget av hans egen musikalitet, og han førte et språk som ga rike billedassosiasjoner. Han regnes også som mester i den antikke form.

Mörike ble regnet for å tilhøre den schwabiske dikterskole. Den opprinnelige schwabiske dikterskole oppsto på 1200-tallet, rundt huset Hohenstaufen. Begrepet fikk en rennesanse på 1800-tallet, da det betegnet en gruppe forfattere som skrev på den særpregete schwabiske dialekt.  Det dreide seg om Ludwig Uhland, Julius Kerner, Gustav Schwab, Karl Mayer, Karl August Varnhagen von Ense, med flere. 

I sin samtid oppnådde Mörike ingen stor anerkjennelse, men ble betegnet som en provinsiell dikter. Vendepunktet i vurderingen av hans verker kom ved Hugo Wolfs tonesettinger av hans dikt i 1889. Idag regnes Mörike som en av de viktigste tyske lyrikere, orientert mellom romantikk og realisme.  

## Verker i utvalg
* *Maler Nolten* (roman 1832).
* *Gedichte* (1838).
** To dikt oversatt til norsk: *Til en lampe* og *Betenk det, sjel.* André Bjerkes utgivelse av egne gjendiktninger, *Fremmede toner.*
* *Lucie Gelmeroth* (novelle 1839).

* *Eduard Mörike. Die schönsten Gedichte. Ausgewählt von [[Hermann Hesse]].* ISBN 3-458-34240-0 Insel Verlag Frankfurt am Main und Leipzig (1999).
* *Mozart auf der Reise nach Prag* (novelle, 1855).
** Oversatt til norsk: *Mozart på reise til Prag,* (novelle) Dreyer forlag, Oslo 1958*.* 

## Referanser


## Eksterne lenker
* 
* 
* 
*  Deutsches Lied: Samtlige tonesettinger av Eduard Mörikes dikt
Sa’ad (kibbutz)

**Sa'ad** (hebraisk skrift סַעַד, betyr Hjelp) er en religiøs kibbutz i Negevørkenen sør i Israel. Den ligger nær Gazastripen og byene Sderot og Netivot og tilhører Sdot Negev regionale kommune. I 2006 hadde den 599 innbyggere.

## Historie
Kibbutzen ble grunnlagt den 30. juni 1947, dagen etter Operasjon Agatha, av avgangselever fra Bnei Akiva-bevegelsen. Den ble grunnlagt på liknende vis som et tårn og palisade-bosetning fra sent i 1930-årene, og var den første religiøse kibbutzen som ble grunnlagt av sabraer.

I krigen i 1948 ble kibbutzen nesten fullstendig ødelagt av den egyptiske hæren. Det lokale museet «Ma'oz Mul 'Aza» (Skansen ved Gaza) forteller i detalj om krigen i området, ovenfor Gazastripen.

Etter krigen dyrket kibbutzen-medlemmene opp igjen jorden og landsbyen utviklet seg de neste femti årene.

## Økonomi
Sa'ad er en av de største produsentene i Israel av gulrøtter, en fjerdedel av produksjonen i landet.
## Referanser


## Eksterne lenker
*
Norwaybreen

**Norwaybreen** er en isbre i Antarktis. Den er rundt 19 km lang og flyter fra Polarplatået like vest for Mount Prestrud og videre nordøstover og ut i Amundsenbreen mellom Mount Bjaaland og Mount Hassel i Dronning Mauds Fjell.

Breen ble navngitt av Advisory Committee on Antarctic Names (US-ACAN) i forbindelse med at mange geografiske objekter i nærheten er navngitt etter medlemmer av Fram-ekspedisjonen 1910-12.

## Se også
* Liste over isbreer i Antarktis

## Referanser
Halimione verrucifera

***Halimione verrucifera*** er en dvergbusk i amarantfamilien. Den blir 20–50&nbsp;cm høy. Stammen er forvedet med lysegul til gråbrun bark. Greinene er ettårige. Bladene er motsatte og helrandete, og hele planten er grå. De små, enkjønnede blomstene sitter i toppstilte blomsterstander.

Planten vokser på salt eller alkalisk jord, mellom sanddyner og langs vegkanter. Den er utbredt i det eurasiske steppe- og halvørkenbeltet fra Romania, Moldova og Ukraina østover til vestlige Mongolia og nordlige Xinjiang.

## Litteratur
* 
* 
* 

## Eksterne lenker
*
Aftenposten Historie

***Aftenposten Historie*** er et magasin utgitt av *[[Aftenposten]]*. Magasinet dekker norsk og internasjonal historie og har 12 utgivelser i året. 

Redaktør er Fredrik Larsen og ansvarlig redaktør Trine Eilertsen.

## Opplag
Nettoopplagstall hentet fra Mediebedriftenes Landsforening:
*2014: 26&nbsp;555
*2015: 30&nbsp;783
*2016: 33&nbsp;370
*2017: 32&nbsp;736
*2018: 30&nbsp;064
*2019: 27&nbsp;188
*2020: 23&nbsp;640
*2021: 21&nbsp;011

## Lesertall
Lesertall Forbruker & Media '19/1 

* 258 000 (AIR), antall unike lesere.
* 706 000 (GEP), antall lesertilfeller per utgave.

## Referanser


## Eksterne lenker
* Aftenposten Historie nettside
Juan Borgia av Gandia

**Juan Borgia**, *hertug av Gandia* (født 1476 i Roma, død 14. juni 1497 samme sted) var en italiensk adelsmann, sønn av pave Alexander VI og eldre bror til Cesare Borgia. Det råder uklarhet om han ble født 1476 eller 1477.

Han ble andre hertug av Gandia, hertug av Sessa, konnetabel av Napoli, guvernør av San Pietro, *[[Gonfaloniere della Chiesa]]* og *[[Capitano Generale della Chiesa]]*.

## Liv og virke
### Bakgrunn
Juan Borgia ble født i Roma som sønn av kardinalen Rodrigo Borgia som senere ble valgte til pave med navnet Alexander VI. Juan Borgias mor var Vanozza Cattanei av Huset Candia da hun fortsatt var gift med Domenico da Rignano. Kardinalen hadde etterhvert også tre andre uekte barn; Cesare, Lucrezia og Gioffre.

### Hertug av Gandia
Juan Borgia, beskrevet som arrogant, ble i 1493 sendt av faren til Spania i politisk øyemed. Hensikten var å befeste en allianse, ved at Juan giftet seg med Maria Enríquez i de Luna og tok hertugdømmet Gandía i besittelse, et hertugdømme som hans eldre halvbror Pedro Luis Borgia hadde arvet i 1488. Maria hadde før vært trolovet med Pedro Luis. Ved det spanske hoff ble Juan ikke særlig velsett; han oppførte seg slett ikke bra, og ble sendt tilbake til Roma i 1496.

### Drap
Juan Borgia ble myrdet natten den 14. juni 1497 nær det sted som senere ble Piazza della Giudecca, egentlig Piazza Giudea, i Romas ghetto. Det er blitt spekulert om hans bror Cesare anstiftet mordet, men det finnes også et annet rykte som hevder at Juan Borgias yngre bror Gioffre Borgia myrdet sin eldre bror på grunn av att denne var utro med Gioffre Borgias hustru Sancia.

Hans dyrebart kledde kropp ble berget fra elven Tiberen med 30 gulldukater i en pung i beltet. Faren, pave Alexander VI, ble hånet med epitetet «menneskefisker» i et epigram av Jacopo Sannazzaro. Borgias betjent, som var med Borgia ved dåden, ble også myrdet. Ingen vitner til mordet kunde finnes.

## Referanser


## Litteratur
* Susanne Schüller-Piroli: *Die Borgia-Dynastie. Legende und Geschichte.* Oldenbourg, München 1982, ISBN 3-486-49941-6.
* Martin Müller (Hrsg.): *Kirchenfürsten und Intriganten. Ungewöhnliche Hofnachrichten aus dem Tagebuch des Johannes Burcardus, päpstlichen Zeremonienmeisters bei Alexander VI. Borgia.* Artemis, München / Zürich 1985, ISBN 3-7608-0654-6.
* Johann Burchard: *Alexander VI. und sein Hof. Nach dem Tagebuch seines Zeremoniemeisters Burcardus* (= *Memoiren-Bibliothek.* 4, Reihe, Bd. 3. Herausgegeben von Ludwig Geiger. 15. Auflage. Lutz, Stuttgart 1922.
Marine Corps Base Quantico

**Marine Corps Base Quantico** er en base for U.S. Marine Corps i Quantico i Virginia. Basen dekker et område på 21,1 km² i tre fylker, i nærheten av elven Potomac.

Basen er et viktig treningsfelt for U.S. Marine Corps, og inneholder også fasiliteter for flere andre føderale myndigheter, herunder FBI-laboratoriet, FBI-akademiet og treningssenteret til Drug Enforcement Administration.

## Referanser


## Eksterne lenker
* Nettside
Petra von Kants bitre tårer

***Petra von Kants bitre tårer*** (orig. *Die bitteren Tränen der Petra von Kant*) er en tysk romantisk dramafilm fra 1972 regissert av av Rainer Werner Fassbinder.

## Handling
Petra von Kant er en fremtredende mote-designer som holder til i Bremen, Tyskland. Hele historien er nesten fullstendig begrenset til soverommet i leiligheten hennes, som er dekorert med en gigantisk reproduksjon av Nicolas Poussin sitt maleri Midas and Bacchus (fra ca. 1630) som viser nakne, eller delvis kledde, menn og kvinner.

Værelset inneholder også en rekke utstillingsdukker i naturlig størrelse- Petras ekteskap har endt med enten død eller skilsmisse. Petras første ektemann Pierre var hennes store kjærlighet, som døde i en bil-ulykke når Petra var gravid. Hennes andre ekteskap endte i skilsmisse. Petra bor sammen med Marlene, en annen designer, som hun nedlatende behandler som hennes personlige assistent.

## Medvirkende
* Margit Carstensen - Petra von Kant
* Irm Hermann - Marlene
* Hanna Schygulla - Karin Thimm
* Gisela Fackeldey - Valerie von Kant
* Eva Mattes - Gabriele von Kant
* Katrin Schaake - Sidonie von Grasenabb

## Referanser


## Eksterne lenker
*
Kolbotnbrev

***Kolbotnbrev og andre Skildringer*** er en bok av Arne Garborg, utgitt i 1890 av Mons Litleré. Boken er formet som i en samling brev forfatteren tidligere hadde sendt til avisen *[[Fedraheimen]]*, men brevene ble revidert før boken kom ut. I *Kolbotnbrev* møter vi humoristen Garborg, som lekent forteller om livet som nygift (med Hulda Bergersen), om det å bli far og den første tiden i fjellstuen Kolbotn i Tynset.

## Referanser


## Eksterne lenker
* ''Kolbotnbrev'' i digitalisert utgave hos Nasjonalbiblioteket
Tida bare kom – de beste so far

***Tida bare kom – de beste so far*** er en samleplate med Henning Kvitnes, utgitt i 1996.

## Sporliste
# «Everyday Life» (Kvitnes)
# «Big Burden» (Juliusson/Kvitnes/Asheim)
# «Min beste venn» (Kvitnes)
# «Publand» (Kvitnes)
# «Out of the Tunnel» (Kvitnes)
# «On the Road to Copenhagen» (Kvitnes)
# «Lolita Lane» (Kvitnes), med Morten Milde
# «Veien hjem» (Kvitnes)
# «Five-feet Heroes» (Kvitnes)
# «Postcards from Life» (Kvitnes)
# «Wipe My Windows» (Rovedal/Marstokk/Kvitnes)
# «Trengte ingen» (Kvitnes), med Hilde Heltberg
# «Blue» (Kvitnes)
# «Games People Play» (J. South)
# «Back to Little Eden» (Kvitnes)
Den store illusjon

***Den store illusjon*** (originaltittel: *La Grande Illusion*) er et fransk krigsdrama fra 1937 regissert av Jean Renoir.

## Handling
Under første verdenskrig reiser to franske flyvere, er kaptein de Boëldieu og løytnant Maréchal, for å undersøke et sted funnet på fotografier fra en tidligere rekognosering. De blir skutt ned av en tysk flyger og aristokrat, Rittmeister von Rauffenstein, og de blir tatt til fange av tyske soldater. Von Rauffenstein oppdager at de franske flygerne er offiserer, og inviterer dem til lunsj. 

I løpet av  måltidet oppdager Rauffenstein og Boëldieu at de er bekjente, fordi begge to tilhører aristokratiet i deres respektive land. Boëldieu og Maréchal blir etter hvert flyttet fra fangeleir til fangeleir, og ankommer til slutt Wintersborn, et fengsel som nylig havnet under kommando av Rauffenstein, som har blitt så hardt skadd i kamp at han har blitt forfremmet. Maréchal og Rosenthal forsøker deretter å legge en plan for å flykte fra fangenskap, og gå til fots til det nøytrale Sveits.

## Medvirkende
* Jean Gabin - løytnant Marécha
* Marcel Dalio - løytnant Rosenthal
* Pierre Fresnay - kaptein de Boeldieu 
* Erich von Stroheim - kaptein (senere major) von Rauffenstein 
* Dita Parlo - Elsa 
* Julien Carette - Cartier
* Gaston Modot - en ingeniør 
* Georges Péclet - en offiser
* Werner Florian - sersjant Arthur
* Jean Dasté - en lærer
* Sylvain Itkine - løytnant Demolder

## Referanser


## Eksterne lenker
*
Elena og hennes menn

***Elena og hennes menn*** (originaltittel: *Elèna et les Hommes*) er en fransk romantisk dramakomedie fra 1956 regissert av Jean Renoir.

## Handlingsreferat
Handlingen ble lagt til 1890, og forteller historien om en ung, vakker og frisinnet polsk prinsesse, kalt Elena, i Fin de siècle Paris. Familien til Elena har gått tom for penger, og for å redde familien sin fra økonomisk ruin godtar Elena å gifte seg med en velstående, eldre venn av familien. Men kort tid etter hun har gått med på denne forlovelsen, møter hun en kjekk fremmed under feiringen av Frankrikes nasjonaldag den 14. juli.

Den kjekke unge mannen viser seg snart å være grev de Chevincourt, assistent for den berømte general Rollan. Men når greven introduserer Elena for general Rollan blir generalen også umiddelbart forelsket i henne. Elena får dermed hendene fulle med forlovelsen sin, samt den romantiske interessene til to nye menn. Elena føler at det er hennes moralske plikt å respektere forlovelsen, men samtidig hjelpe generalen med å redde Frankrike - men i sitt hjerte elsker hun greven.

Greven er lojal mot sin general og sin nasjon, men ønsker ikke at Elena skal begynne et forhold til generalen. Generalen er forelsket i Elena. Men han har også en annen elskerinne, og er opptatt av sin voksende politiske rolle i Frankrike. Når generalen bevisst blir sendt til en avsidesliggende by av den franske regjeringen for å forhindre statskupp, velger Elena å følge etter. Greven følger derfor også etter henne, og han forsøker å vinne Elenas hjerte.

## Medvirkende
* Ingrid Bergman : Elena Sokorowska, 
* Jean Marais : le général François Rollan
* Mel Ferrer : le comte Henri de Chevincourt (fransk stemme) Jacques Charon
* Magali Noël : Lolotte, la soubrette
* Juliette Gréco : Miarka, la bohémienne
* Jean Richard : Hector Chagnol, l'ordonnance de Rollan
* Léo Marjane : la chanteuse des rues
* Pierre Bertin : M. Martin-Michaud, 
* Frédéric Duvallès : M. Gaudin, le roi du caoutchouc
* Olga Valéry : la baronne Olga
* Claire Gérard : la promeneuse
* Dora Doll : Rosa la Rose, la tenancière de maison close 
* Elina Labourdette : Paulette Escoffier
* Michèle Nadal : Denise Gaudin, la fille du roi du caoutchouc

## Referanser


## Eksterne lenker
*
Olaf Hasaas

**Olaf Hasaas** (født 30. mai 1894 i Risør, død 2. desember 1977 i Kristiansand) var en norsk maler, grafiker og billedhugger. Han er mest kjent for sine sørlandsmotiver; stemningsbilder med sol og skjærgård, badeliv og regattaseilere. Han malte også interiørbilder, kirkeinteriører og skildringer av mennesker. De eldste maleriene hans har en lys koloritt og ofte et ukonvensjonelt preg.  Etter studiereiser til Paris i 1920 og 1921, hvor han gikk i lære hos Othon Friesz, var han sterkt påvirket av fransk kunst og Paul Cézanne. Senere ble bildene hans oftere malt i mørkere nyanser med kraftigere penselstrøk. Hasaas arbeidet også i perioder med skulpturer i tre og gips. Han flyttet til Kristiansand og var aktiv i byens kulturliv. I årene  1936-1944 drev han egen malerskole der blant andre Else Marie Jakobsen, Harald Rui og Dagfin Kjølsrud gikk i lære.

Hasaas var utdannet ved Statens Håndverks- og Kunstindustriskole og ved Statens Kunstakademi under Christian Krohg og Halfdan Strøm. Den tydelige påvirkningen av Paul Cézanne og andre franske kunstnere, kommer til uttrykk på maleriet «Fra Risør havn» i 1922. Gunvald Opstad beskriver det slik i boka *Sørlandet og malerne*:

Gjennom årene som kunstner, deltok Hasaas på en rekke utstillinger i inn- og utland. Han deltok blant annet sju ganger på Høstutstillingen og én gang på Sørlandsutstillingen. Mange av utstillingene var separatutstillinger; blant annet stilte han ut tre ganger på Blomqvist Kunsthandel og i en rekke kunstforeninger i hele landet. Utsmykninger av ham finnes blant annet i Kristiansand havn, Kristiansand kommune og i domkirken i Kristiansand.

## Referanser